open-index/open-wikipedia-markdown huggingface dataset:
Arne Løfsgaard

**Arne Adolf Løfsgaard** () var ein norsk gardbrukar frå Åsnes i Hedmark, stortingsmann 1928-33 for Bondepartiet.

Løfsgaard var frå storgarden Løfsgård i Åsnes herad. I 1907-08 gjekk han Jønsberg landbruksskole i Stange, tre år etter han tok eksamen på landbruksskulen tok Løfsgaard over farsgarden og dreiv den i lang tid.

Løfsgaard var heradsstyremedlem i Åsnes frå 1916 til 1928, siste tre åra som ordførar. Hausten 1927 vart han vald til stortingsmann frå valkrinsen Hedmark, vald for Bondepartiet. Den fyrste sesjonen som tingmann var han frå 14. mai permittert ut sesjonen og vart erstatta av Andreas Hemma. På Stortinget var Løfsgaard 1928-30 medlem i Næringskomité nr 2, etter attvalet i 1930 hadde han 1931-33 sete i Helsekomiteen. Sidan på ny med i herradsstyret i Åsnes perioden 1934-37.

Løfsgaard var kommisjonær for Akers Sparebank frå 1926 og styremedlem i Aasnes Privatbank til banken vart innlemma i Den norske Creditbank. Han var også styreformann i Flisa Aktiemeieri og aktivt med i luthersk misjonsarbeid.

## Kjelder
Stortingsbiografi
Aasulv Eivindson Lande

**Aasulv Eivindson Lande** () var ein norsk lærar, gardbrukar og politikar frå Bygland i Aust-Agder som representerte partiet Venstre på Stortinget åra 1919-24.

Lande tok i 1884 lærareksamen ved Kristiansand seminar. Same året vart han tilsett som lærar og kyrkjesongar i Bygland, stillingar han hadde til 1926. I  1900 tok han over og dreiv eit gardsbruk på Lauvdal i Bygland.

Frå 1898 til 1918 og på ny 1928-34 var Lande medlem i heradsstyret i Bygland, ordførar 1901-07 og 1910-18. Dessutan var han medlem i skulestyret, forliksrådet og jordstyret i Bygland. Ein treårsbolk var han formann i amtstinget i Aust-Agder. Her fekk han amtet til løyve pengar til omleggjinga av Setesdalsvegen og grunnlagd ein jordbruksskule i Bygland. Fåfengt stridde han mot planen om høgja reguleringsdammen i Byglandsfjorden.

Lande vart hausten 1918 vald til stortingsmann for Venstre og einmannskrinsen Sætersdalen, attvald tre år seinare, då frå Aust-Agder fylke. Begge tingperiodane var han medlem i kyrkje- og undervisningskomiteen. Perioden 1925–27 var han vararepresentant. I Stortinget var han ein varm talsmann for skulen, nynorsken og for sosial rettferd. Han var i 1919 med om å etablere den nynorske dagsavisa *[[Agder Tidend]]*.

## Kjelder
*Aasulv Lande i allkunne.no
*Norsk Allkunnebok. VII. bandet. 1957
*Stortingsbiografi
Oskar Nesse

**Oskar Nesse** () var ein norsk lærar. Han vart fødd i Borgund i Lærdal. Nesse tok eksamen ved Stord lærarskule i 1918, og same året vart han tilsett ved framhaldsskulen i Lærdal. I 1922 flytta han til Botne i Vestfold, men 3 år etter flytta han tilbake til Lærdal. Der jobba han som lærar, styrar og skuleinspektør fram til 1964. Nesse var også klokkar ved Hauge kyrkje i 40 år. Han var med i lærarlaget, først som formann i lokallaget i Lærdal og frå 1945 til 1958 var han leiar i Sogn Lærarlag.

## Bibliografi
### Bøker
*
*
*

### I tidsskrift - eit utval
* Lokalhistoriske artiklar Sogn og Fjordane

## Kjelder
*Gravminner i Norge
*Sogn lærarlag 1896-1966. Bergen, 1966
Dirofilaria repens

***Dirofilaria repens*** er ein parasittisk rundorm som påverkar hundar og andre rovdyr, så som kattar, ulv, prærieulv, rev og sjøløve, i tillegg til bisam. Parasitten vert overført av mygg. Sjølv om menneske kan smittast, vil som regel ikkje ormane nå vaksen alder i ein menneskekropp.

## Epidemiologi
*Dirofilaria repens* er oftast funne i Middelhavsregionen, Afrika sør for Sahara og Aust-Europa. Italia har den høgaste byrda av europeiske dirofilariasistilfelle hjå menneske - 66&nbsp;%, etterfølgd av Frankrike (22&nbsp;%), Hellas (8&nbsp;%) og Spania (4&nbsp;%).

## Livssyklus

Myggen kan overføre parasitten til menneske ved at myggen får i seg embryo frå parasitten når han syg blod. I myggen utviklar embryoet seg til ein larve, og når myggen syg blod frå eit dyr eller menneske, nyttar larven høvet til å kravle inn i den nye verten. Der utviklar han seg til ein vaksen orm.

## Referansar



**Denne artikkelen bygger på «[[:en:Dirofilaria repens|Dirofilaria repens]]» frå , og «[[:nb:|Dirofilaria repens]]» frå  den 9. juli 2018.*
1. mobile vernebrigade mot masseøydeleggingsvåpen

**1. mobile ABC-vernbrigade** (russisk:1-я мобильная бригада РХБ защиты) er ein ABC-vernbrigade underlagt Forsvarsdepartementet i Russland. 
Brigaden er forlagt til Sjikhany i Saratov oblast.

## Referansar


## Kjelder
Nils R. Müller

**Nils Helge Russel Müller** () var ein norsk filmskapar og manusforfattar, fødd i Shanghai i Kina. Frå 1946 til -75 laga han 20 spelefilmar, ein lang dokumentarfilm og rundt 50 andre dokumentar- og oppdragsfilmar.

Müller debuterte som regissør i 1946 med *Så møtes vi i morgen*. I 1951 oppnådde han stor suksess med komedien *Vi gifter oss*. Av seinare filmar bør nemnast komedien *Kvinnens plass* frå 1956, *Det store varpet* og barnefilmen *Petter fra Ruskøy*, begge frå 1960. *Tonny* frå 1962 er ein film bygd på Jens Bjørneboe sin roman *Den onde hyrde*, ein film han vart tildelt prisen Sølvklumpen for. Året etter kom *Elskere*. I 1966 kom *Broder Gabrielsen*, ein film som vekte mykje mishag i lågkyrkjelege miljø. *Min Marion* frå 1976 var Müller sin siste spelefilm. 

## Kjelder
Store norske leksikon
Georg Jacobsen

**Georg Jacobsen** () var ein dansk målar og teoretikar. Han hadde stor innverknad på fleire norske målarar.

## Verk
### Biletkunst
* Portrett av Sigrid (ca. 1912, Stat. Mus. for Kunst) 
* Stilleben med hvit kanne og et fat epler (1920, Bergen Billedgal.) 
* Klosterskolepiken (1921) 
* Selvportrett med bowlerhatt (1921) 
* Nature morte (1921, Ribe Kunstmus.); 
* Kubistisk nature morte med terpentinflaske (1921) 
* Spansk bilde (1922) 
* Haren (1922, Trondheim Kunstforen.) 
* Turtelduene (1928) 
* Nature morte med fasan (1930, Nasjonalgal., Oslo)
* Mor og datter (1933, Nordjyll. Kunstmus.) 
* Portrett av Jean Heiberg (1928-29, Moderna Mus., Sth.) 
* Grønn krukke på et bord, kubistisk studie (1929-30, Louisiana) 
* Danmarks Frihedsråd (gruppeportrett, 1951-53, Fr.borgmus.) 

### Utsmykkingsoppgåver
* Søndermarks krematorium, Kbh. (fresker, 1935-38) 
* Lyngby rådhus (fresker, 1942-49) 
* Rikshospitalet, kirurgisk avd., vestibylen, Oslo (fresker, 1955) 
* Byrådssalen i Slagelse (temperamal., 1967-69)

### Arkitektur
* Røde Hus, Mørdrupv. 77, Espergærde (1915–18)
* Jesper Ewalds sommerhus, Søren Skomagersv. 3, Skagen (1917–18) 
* Højene, Bolbrov. 2, Rungsted (1925–26) 
* Eget hus, 33, avenue Aristide Briand, Arcueil ved Paris (1925–27) 
* Adam Fischers hus, Femvejen 2, Charll. (1934) 

## Prisar og utmerkingar
(utval)
* 1936 – Eckersbergmedaljen

## Kjelder

**Denne artikkelen bygger på «[[:nb:Georg Jacobsen|Georg Jacobsen]]» frå ,  den 10. juli 2018.*
Waldemar Larssen

**Waldemar Heggelund Larssen** () var ein norsk kjøpmann og politikar, fødd i Øksfjord, som representerte Finnmark og Frisinna Venstre på Stortinget i tida 1922-27.

Far til Larssen var lærar og klokkar i Øksfjord. Sjølv var han fiskar til han reiste til Tromsø, der han i 1889 tok eksamen ved Tromsø Seminarium. Dei neste 18 åra til 1907 var han lærar i Sarnes og Honningsvåg. Frå 1907 dreiv han landhandel og kjøp og sal av fisk i Storbukt, straks nord om sjølve Honningsvåg. Dessutan eigde han eit fiskebruk ved Kamøyvær.

Larssen var ordførar i Kjelvik herad i ni år, 1908–16. Hausten 1921 vart han vald til stortingsmann på ei fellesliste for Frisinnede Venstre og partiet Høgre, attvald tre år seinare. Den fyrste treårsperioden var han medlem i Protokollkomitéen, i den andre i Næringskomitéen. I dei fleste tingsesjonane fekk Larssen lengre permisjonar for å kunne drive forretningsverksemda si.

## Kjelder
*Stortingsbiografi
Sprosse

**Sprosser** er lister i vindaugsruter som deler flata i mindre delar. Desse er der for både pynt og funksjon. Dei kan brukast for å endra uttrykk og presentasjon av vindauget og huset, og kan dessutan hindra at fuglar flyr inn i vindauga.

Fram til kring 1700 kunne ein berre tilverka glas i særs små format, og i større vindauge måtte ein setja inn fleire ulike glasruter. Dei vart då haldne saman med sprosser av bly, valsa til ein H-profil.

## Kjelder

**Denne artikkelen bygger på «[[:nb:Sprosse|Sprosse]]» frå ,  den 11. juli 2018.*
Halvor Olstad

**Halvor Rolvsson Olstad** () var ein norsk gardbrukar frå Gjøvdal i Aust-Agder. Han representerte fylket og Bondepartiet på Stortinget i åra 1928-33 og var ordførar i Gjøvdal i til saman 25 år.

Olstad var son til ein gardbrukar i dåverande Åmli herad. Vinteren 1889/90 gjekk han amtsskulen i Austre Moland og fleire år seinare, 1897/98, tok han seg ein folkehøgskulevinter på Elverum. Allereie i 1894 tok han over slektsgarden i Gjøvdal og dreiv denne i lang tid, samstundes som han var revisor i Åmli Sparebank til 1943, ein bank han var med å stifte i 1897.

Olstad var ein engasjert aktør i samfunns- og kulturlivet i heimbygda. Han var mellom skiparane av Åmli Forbruksforening i 1899 og mange år seinare, idrettslaget Dristug, samstundes fekk han i stand badstove for bygdefolket. Olstad var også målmann, fråhaldsmann og aktiv i ungdomslaget. Ofte deltok han på ulike tilskipingar med foredrag, kåseri, prologar og dikt. Dikta hans er i tradisjonell form, med tema som heim og fedreland, natur og folkeliv, kultur- og kristenarv.

Då Gjøvdal vart eigen kommune i 1909, vart Olstad vald til ordførar i heradet. Ordførar var han i tre bolkar, fyrst til 1916, så perioden 1922-25 og til sist frå 1931 til 1945. Stortingsperiodane 1928-31 og 1932-34 var han tingmann for Bondepartiet, den fyrste treårsperioden medlem i Kyrkje- og skulekomiteen, den andre i Universitets- og fagskulekomiteen.

## Kjelder
*Stortingsbiografi 
*kubenarendal
Øivind Lorentzen

**Øivind Sven Lorentzen** () var ein norsk skipsreiar og skipsfartsdirektør, fødd i Holmestrand og død i Oslo. Han var far til Erling Lorentzen.
 
Lorentzen var son til ein skipskaptein og -reiar i Holmestrand og Sør-Amerika, og voks dels opp i Argentina og Brasil. Frå 1901 studerte han skipsbygging ved Technische Hochschule i Berlin. Etter fullført studium arbeidde han ei kort tid i USA. Deretter byrja han arbeide i faren sitt reiarlag, eit firma han sidan tok over. Lorentzen var ein pådrivar for dieseldrivne skip i norsk skipsfart, allereie i 1914 sette han Noregs fyrste dieseldrivne skip, MS «Brazil», i drift.

Ved utbrotet av den andre verdskrigen vart Lorentzen utnemnd til skipsfartsdirektør. Etter den tyske invasjonen av Noreg gav norske styresmakter han ansvaret for å etablere Nortraship, ein shippingpool regjeringa hadde vedtekke oppretta 22. april 1940. Den 24. april reiste Lorentzen frå Åndalsnes til Storbritannia, saman med ein del av den norske gullbehaldninga. Til sommaren 1940 leia Lorentzen Nortraship-kontoret i London, der etter reiste han til New York for å leie Nortraship-kontoret der, medan Ingolf Hysing-Olsen styrte London-avdelinga.

Etter verdskrigen heldt Lorentzen fram med utvikle Lorentzen-reiarlaget. Særleg arbeidde reiarlaget seg opp med linjefart og gasstankarar på Sør-Amerika. Saman med Det Norske Veritas og Fredrikstad Mekaniske Verksted fekk Lorentzen i 1961 bygt «Mundogas Brasilia», ein av verdas fyrste gasstankarar for nedkjølt gass (LPG).

## Kjelder

**Denne artikkelen bygger på «[[:nb:Øivind Lorentzen|Øivind Lorentzen]]» frå ,  den 11. juli 2018.*
Dinoflagellatar

**Dinoflagellater** er ei gruppe eukaryoter som tilhøyrer Alveolata.
Dei er protistar, og dei fleste artene lever som plankton i hav, men nokre held til i ferskvatn.
Nokre er parasittar (t.d. *Oodinium* og *Pfiesteria*). Oppblømingar av dinoflagellater kan farga varme kystvatn raude. Skaldyr (til dømes østers) som et populasjonar akkumulerer dermed gift som igjen kan matforgifte menneske.
## Referansar


**Denne artikkelen bygger på «[[:no:Dinoflagellater|Dinoflagellater]]» frå ,  den 11. juli 2018.*
Ragnhild Michelsen

**Ragnhild Michelsen** () var ein norsk skodespelar, fødd i Narvik.

Michelsen debuterte på Søilen Teater i Oslo i 1935. Ho var tilsett 1935-40 ved Carl Johan Teatret i Oslo og 1940-47 ved Den Nationale Scene i Bergen. Sidan arbeidde ho ved ulike teater i Oslo; Det Norske Teatret 1947–52, Folketeatret 1952–59, Oslo Nye Teater 1959–61 og Fjernsynsteatret 1961–81.

Michelsen vert mellom anna hugsa for roller i stykke av Arnold Wesker og Oskar Braaten, men kanskje særleg som madam Torvestad i *Skipper Worse* av Alexander Kielland.  Alle desse rollene gjorde ho i Fjernsynsteatret sin regi.

## Kjelder
Store norske leksikon
Alexandrium tamarense

***Alexandrium tamarense*** er ein type planteplankton som er ein art av dinoflagellatar. Han er kjend for å produsera saxitoksin, ei nervegift som fører til sjukdomen klinisk kjend som lammande skalldyrsforgiftning (PSP). Fleire arter av planteplankton er kjende for å produsera saxitoksin, inkludert minst 10 andre artar frå slekta *Alexandrium*. Talet på *Alexandrium tamarense* per liter sjøvatn er ofte grunnen til at ein vert rådd frå å ete skaldyr.

## Referansar


**Denne artikkelen bygger på «[[:en:Alexandrium tamarense|Alexandrium tamarense]]» frå ,  den 15. juli 2018.*  
 
## Bakgrunnsstoff

* 
* 
*
Transseksuell

**Transseksuelle** personar opplever ein kjønnsidentitet som ikkje samsvarar med kjønnet som blir notert i dokument, i forbindelse med fødsel.

*Transseksuell* blir ofte sett på som ei delmengd av transgender, (transkjønn, på norsk), men nokre transseksuelle personar tilbakevisar nemninga *transkjønn*. 

## Referansar
Saxitoksin

**Saxitoksin**  er ei nervegift som angrip nervesystemet til menneske og er mest kjend for å årsake paralytisk skaldyrforgiftning.
Namnet «saxitoksin» skriv seg frå muslingslekta *[[Saxidomus]]*, der gifta vart funnen for første gong.

Stoffet vert mellom anna nytta i kjemiske våpen og er nemnt i kapittel 1 av Kjemivåpenkonvensjonen.

## Referansar


**Denne artikkelen bygger på «[[:en:Saxitoxin|Saxitoxin]]» frå , og «[[:nb:Saxitoxin|Saxitoxin]]» frå  den 14. juli 2018.*  
 
## Bakgrunnsstoff
*Saxitoxin ved sciencedirect.com (engelsk)
Brit Sandaune

**Brit Sandaune** () er ein norsk tidlegare fotballspelar frå Skatval i Nord-Trøndelag som vart olympisk meister med Noreg i 2000 og vann OL-bronse i 1996. I tida 1993-2003 sanka ho heile 15 nasjonale pokalar med Trondheims-Ørn. Ho var mange sesongar kantspelar, seinare oftast høgreback.

Sandaune spelte på Stjørdals-Blink til og med 1989. Sidan var ho frå 1990 til 2004 aktiv i toppserielaget Trondheims-Ørn, eit lag ho gjennom desse 15 sesongane vann åtte cupfinalar og sju seriemeisterskap med. Ho spelte 258 toppseriekampar og skåra 127 mål.

Sandaune var landslagsspelar frå 1995 til 2003. Ho deltok i samtlege norske meisterskapstroppar i tida 1996-2003. På sine 119 landskampar noterte ho seg for 9 nettkjenningar. I bronsefinalen under Sommar-OL 1996 kom ho inn på bana etter ein halv times spel i staden for skadde Heidi Støre, medan ho i 2000 i Sydney spelte heile OL-finalen som enda med norsk triumf etter «golden goal».

### Merittar
*Olympisk meister: 2000 med Noreg
*OL-bronse: 1996 med Noreg
*Seriemeister: 1994, 1995, 1996, 1997, 2000, 2001 og 2003 med Trondheims/Ørn
*Noregsmeister: 1993, 1994, 1996, 1997, 1998, 1999, 2001 og 2002 med Trondheims/Ørn

## Kjelder

**Denne artikkelen bygger på «[[:nb:Brit Sandaune|Brit Sandaune]]» frå ,  den 12. juli 2018.*
Eferding

**Eferding** er ein by og ein kommune i distriktet med same namn i forbundslandet Oberösterreich i Austerrike. Kommunen har ei flatevidd på 2,81 km² og i kring 4&nbsp;000 ibuarar. Byen Eferding ligg 271 meter over havet.

Eferding fekk byrettar i 1222 og er såleis ein av dei eldste byane i dagens Austerrike. 

## Kjelder

**Denne artikkelen bygger på «[[:de:Eferding|Eferding]]» frå ,  den 12. juli 2018.*
Hartkirchen

**Hartkirchen** er ein kommune i Distriktet Eferding i forbundslandet Oberösterreich i Austerrike. Kommunen har ei flatevidd på 39,0 km² og i kring 4&nbsp;100 ibuarar, fordelt på to landsbyar og 35 små grender og gardar. Landsbyen Hartkirchen ligg 273 meter over havet.

## Kjelder


**Denne artikkelen bygger på «[[:de:Hartkirchen|Hartkirchen]]» frå ,  den 12. juli 2018.*  


## Bakgrunnsstoff

*
Paralytisk skjelforgifting

**Paralytisk skjelforgifting** (PSP) er ei form for skjelforgifting som gjer at ein kan få ei brennanende kjensle rundt munnen, tunga og i fingrane, kjenna seg svimmel og i nokre høve oppleva muskellamming og problem med å pusta. Ho kjem av at ein et skjel med visse toksin frå algar i seg.

## Årsak
Skjelartar som blåskjel tek til seg næring ved å filtrera vatn for planktonalgar. Nokre av desse algane kan innehalda toksin, og desse kan byggja seg opp i skjela. Slike toksin kan også samla seg i andre skaldyr som hummer, krabbe og snigel.

## Symptom og føljger
Skjelforgifting kan medføra diaré, kvalme, oppkast, magesmerter, svimmelheit, forvirring og nerveskadar. I nokre tilfelle hender muskellaming og pustevanskar som kan vera livstruande.

Symptoma kan koma allereie 30 minutt etter at ein har ete giftige muslingar. Første indikator brukar å vere oppkast, kramper og diarré. Stikkingar i halsen, tunga og på leppene kan også finna stad. Deretter følgjer gjerne koordineringsvanskar for kroppen, veike musklar og andevanskar. Oftast treng ein ikkje behandla sjukdomen, for symptoma forsvinn etter 1-4 dagar, men veike musklar kan ein venta seg i fleire veker.
Ved høge doser saxitoksin vil det i regelen føre til senkt blodtrykk, hjartekrampe (angina pectoris) og til slutt hjertestans.

Ved 1-10&nbsp;% av tilfella kan paralytisk skaldyrforgifting føre til dødsfall, og sjansen for dette er størst hjå eldre menneske og dei med nedsett immunforsvar.

## Historie
Ein har kjend til skaldyrforgifing lenge, men fann først samanhengen med algar på 1920-talet.

## Referansar


**Denne artikkelen bygger på «[[:nb:Skjellforgiftning|Skjellforgiftning]]» frå ,  den 13. juli 2018.*
Kjemivåpenkonvensjonen

**Kjemivåpenkonvensjonen** er ein internasjonal konvensjon som legg ned eit forbod mot utvikling, produksjon og lagring av kjemiske våpen og påla øydelegging av gjenverande lager med våpen som vert karakteriserte som kjemiske. Avtalen vart underskriven i Paris i januar 1993 og tredde i kraft i 1997. 190 statar har ratifisert konvensjonen, medan Israel og Myanmar har skrive under, men ikkje ratifisert. Nord-Korea, Egypt og Sør-Sudan har korkje skrive under eller ratifisert konvensjonen.

## Kjelder


**Denne artikkelen bygger på «[[:nb:Kjemivåpenkonvensjonen|Kjemivåpenkonvensjonen]]» frå ,  den 13. juli 2018.*  


## Bakgrunnsstoff
* Kjemivåpenkonvensjonen, oversikt hos FN-sambandet (arkivert nettside)
Saxidomus gigantea

***Saxidomus gigantea*** er ein musling som først vart skildra av Gérard Paul Deshayes i 1839.  *Saxidomus gigantea* høyrer til slekta *Saxidomus* og familien venusmuslingar. 
Han lever langs vestkysten av Nord-Amerika, frå Aleutane i nord til San Francisco-bukta i sør.

Muslingen kan etast av menneske.

## Referansar


**Denne artikkelen bygger på «[[:sv:Saxidomus giganteus|Saxidomus giganteus]]» frå ,  den 13. juli 2018.*  
 

**Denne artikkelen bygger på «[[:en:Saxidomus giganteus|Saxidomus giganteus]]» frå ,  den 13. juli 2018.*
Yvon Le Roux

**Yvon Le Roux** () er ein fransk tidlegare fotballspelar frå Plouvorn som vart europameister med Frankrike i 1984 og tok VM-bronse to år etter. Han var ein sterk midtstoppar som i tida 1977-90 spelte på fem ulike franske klubblag.

### Klubbspel
Le Roux spelte på Stade Brest frå 1977 til -83. Dei neste seks åra gjorde han teneste i toårsbolkar på kvar av klubbane AS Monaco, FC Nantes og Olympique Marseille. Tida i Olympique Marseille avslutta han med å verte seriemeister og vinne cupfinalen 1989 mot sin tidlegare klubb Monaco. Han slutta som aktiv spelar våren 1990 etter ein sesong i Paris Saint-Germain.

### Landslagsspel
Le Roux landslagsdebuterte med å sende Frankrike i føringa då Jugoslavia sitt landslag var gjester på Parc de Princes i Paris 23. april 1983, ein kamp som enda med 4-0 til vertane. Sidan var han med då Frankrike vann europameisterskapen 1984 på same arenaen den 27. juni etter finalesiger 2-0 mot Spania, ein kamp der han vart utvist etter 84 minutts spel. Under verdsmeisterskapen 1986 spelte Le Roux einast i bronsefinalen mot Belgia, der Frankrike sikra seg medaljen med sluttsiffera 4-2. I hans nest siste landskamp, den 5. september 1989, spelte Noreg og Frankrike uavgjort 1-1 på Ullevaal stadion i Oslo framfor einast 8&nbsp;564 tilskodarar. Ein månad seinare tok Le Roux på Parc de Princes på seg landslagsdrakta for 28. og siste gong, utan å ha kome skåringslista etter debutkampen.

### Merittar
*Europameister: 1984 for Frankrike
*VM-bronse: 1986 for Frankrike
*Fransk cupmeister: 1985 med AS Monaco og 1989 med Olympique Marseille
*Fransk seriemeister: 1989 med Olympique Marseille

## Kjelder
*eu-football

**Denne artikkelen bygger på «[[:de:Yvon Le Rouz|Yvon Le Rouz]]» frå ,  den 12. juli 2018.*
Bruno Bellone

**Bruno Bellone** () er ein fransk tidlegare fotballspelar frå Toulon som vart europameister med Frankrike i 1984. Han deltok 1981-88 i 34 landskampar og skåra 2 mål. Bellone var vengspelar og med på å vinne både den nasjonale serien og cupen med AS Monaco.

### Klubbspel
Bellone spelte på AS Monaco frå 1980 til -87, ein klubb han vart ligameister med i 1982. Tre år seinare var han også med då Monaco slo Paris Saint-Germain 1-0 i den franske cupfinalen. Perioden 1987-90 var han Cannes-spelar i to åtskilde sesongar, i mellomtida gjorde han ein sesong teneste i Montpellier. Ein ankelskade gjorde han la opp 28 år gammal.

### Landslagsspel
Bellone skåra i sin landslagsdebut i Dublin 14. september 1981, då Frankrike gjekk på eit 2-3-tap mot heimelaget i ein VM-kvalifiseringskamp. Han spelte ein einaste kamp i sjølve Fotball-VM 1982, i bronsefinalen mot Polen tapte laget hans med dei same siffera mot Irland hausten før. Bellone sitt landslagsmål nummer to kom i sluttsekunda av EM-finalen 1984 mot Spania, på ei kontring syrgde han for fransk siger 2-0. Sidan skåra han aldri på landslaget. Han deltok i fire kampar under VM i fotball 1986, mellom dei då Frankrike vann 4-2 over Belgia i bronsefinalen. Bellone sitt farvel med landslaget kom i januar 1988, han var innbytar då Marokko vart slått 2-1 Monaco.

### Merittar
*Europameister: 1984 for Frankrike
*Fransk seriemeister: 1982 med AS Monaco
*Fransk cupmeister: 1985 med AS Monaco

## Kjelder
*eu-football

**Denne artikkelen bygger på «[[:de:Bruno Bellone|Bruno Bellone]]» frå ,  den 12. juli 2018.*
Willi Holdorf

**Willi Holdorf** () var ein tysk friidrettsutøvar som vann den olympiske gullmedaljen i tikamp i 1964. Han var frå landsbyen Blomesche Wildnis i Schleswig-Holstein og representerte Vest-Tyskland.

Holdorf vart vesttysk meister i tikamp i 1961, ein prestasjon han gjentok to år seinare. Sommaren 1962 sikra han seg også den vesttyske meistertittelen på 200 meter hekk. I september same året vart han femtemann i tikampen ved europameisterskapen i Beograd, med sine 7&nbsp;355 poeng enda han nær 300 poeng bakom vinnaren, Vasilij D. Kuznetsov frå Sovjetunionen. Vel to år etter gjorde Holdorf sitt livs beste tikampøving under dei olympiske leikane 1964 i Tokyo. Han oppnådde då 7&nbsp;887 poeng og slo nestemann, Rein Aun frå Sovjetunionen, med 35 poeng.

Holdorf la opp i 1965.

## Kjelder

**Denne artikkelen bygger på «[[:de:Willi Holdorf|Willi Holdorf]]» frå ,  den 13. juli 2018.*
Qeqertalik kommune

**Qeqertalik kommune** er ein kommune på Grønland oppretta 1. januar 2018 frå dei fire sørlegaste distrikta i tidligare Qaasuitsup kommune. Kommunen har omtrent 6&nbsp;500 innbyggjarar og eit areal på 62&nbsp;400 km². Administasjonssenteret ligg i Aasiaat.

## Geografi
Qeqertalik grensar til Qeqqata kommune i sør og til Avannaata kommune i nord. Mot aust grensar han mot Sermersooq kommune over innlandsisen og langs den 45. vestlege lengdegraden. Kommunen består hovedsakleg av lokalsamfunna omkring Diskobukta, bortsett frå nordaustkysten og Nuussuaqhalvøya som høyrer til nabokommunen Avannaata.

## Busetnader
* **Aasiaat distrikt**
** Aasiaat (Egedesminde)
** Akunnaaq
** Kitsissuarsuit (Hunde Ejlande)
* **Kangaatsiaq distrikt**
** Kangaatsiaq
** Attu
** Iginniarfik
** Ikerasaarsuk
** Niaqornaarsuk
* **Qasigiannguit distrikt**
** Qasigiannguit (Christianshåb)
** Ikamiut
* **Qeqertarsuaq distrikt**
** Qeqertarsuaq (Godhavn)
** Kangerluk

## Administrasjon

I samband med oppdelinga av Qaasuitsup kommune vart det vald eit overgangsutval i april 2017 på 15 medlemmar i den framtidige Queqertalik kommune. Ved etableringa av Queqertalik kommune 1. januar 2018 tiltredde overgangsutvalet som kommuneråd i den nye kommunen fram til kommunevalet i april 2021, og Ane Hansen frå Inuit Ataqatigiit vart vald som borgarmeister.

## Kjelder

**Denne artikkelen bygger på «[[:nb:Qeqertalik|Qeqertalik]]» frå ,  den 14. juli 2018.*  

## Bakgrunnsstoff
*
Multimedia Messaging Service

**Multimedia Messaging Service** (MMS) er eit system som gjer det mogleg å senda og motta ulike multimedia (til dømes bilete, lydar og videoklipp) i tillegg til tekst, gjennom WAP-protokollen.

## Grunnleggjande om MMS
MMS er ein videreutvikling av **[[Tekstmeldingsteneste|Short Message Service]]** (SMS) (SMS er eit tekstmeldingssystem for mobile nettverk). MMS er ikkje avgrensa til meldingar med berre tekst. Multimediemeldinger med bilete, video, lydar osb. kan sendast og vert motteke.

### Korleis MMS verkar
MMS virke ved at ein abonnent brukar ein MMS-klient for å laga og senda ein MMS-melding til éin eller fleire mottakarar. Ein MMS-adresse kan anten vera ei E.164-telefonnummer (t.d. *+4787654321*) eller ei e-postadresse etter RFC 2822 (t.d. *dittnavn@example.com*).

### Leveringsmetoder
Det er to leveringsmetoder i MMS: *umiddelbar* og *utsett*:

# *umiddelbar levering*: Når MMS-klienten mottek ein MMS-varsel vil den med éin gong (utan brukarintervensjon) motta MMS-meldinga. Etter at meldinga er motteken vil abonnenten varslast.
# *utsett levering*: MMS-klienten varslar abonnenten om at ein MMS-melding er tilgjengeleg og lèt abonnenten velja om og når meldinga skal mottakast.

## Historie
MMS vart opphavleg utvikla av *Third-Generation Partnership Program* (3GPP), eit standardiseringsorgan med fokus på standardar for UMTS/GSM-nettverka.

Sidan då har MMS vorte teken i bruk over heile verda og over både GSM/GPRS- og CDMA-nettverk.

MMS har òg vorte standardisert av *Third-Generation Partnership Program 2* (3GPP2), eit standardiseringsorgan fokusert på spesifikasjonar for CDMA-nettverk.

## Sjå òg

* Short Message Service (SMS)
* Enhanced Messaging Service (EM sitt)
* GSM

## Protokollar

* EAIF &#x2014; Nokias External Application Interface
* MM7 &#x2014; 3GPP-standarden for MMS-applikasjonar

## Kjelder

**Denne artikkelen bygger på «[[:nb:Multimedia Messaging Service|Multimedia Messaging Service]]» frå ,  den 13. juli 2018.*
Lauryn Williams

**Lauryn Williams** () er ein USA-amerikansk tidlegare friidrettsutøvar og bobkøyrar. Ho vart på friidrettsbana verdsmeister på 100 meter i 2005. Elles vann ho to individuelle sølvmedaljar på same distansen og tre gullmedaljar i 4 x 100 meter stafett i tida 2004-12, eitt gull og eitt sølv kom i olympiske sommarleikar. I 2014 vann ho sølvmedalje i toarbob i olympiske vinterleikar. Williams er ein av einast ti personar som har vunne medalje både i sommar- og vinter-OL.

### Friidrett
Williams tok sølvmedaljen på 100 meter i OL 2004 i Athen, tre hundredels sekund unna gullmedaljen og eit hundredels sekund framom bronsen. Året etter vann Williams gull på same distansen då VM 2005 fann stad i Helsinki, 0,02 sekund framom Veronica Campbell frå Jamaica. I same meisterskapen sprang Williams USA inn til siger i 4 x 100 m stafett. 
To år seinare vart Williams sølvmedaljør under VM 2007 i Osaka på tida 11,01, same tid som gullmedaljevinnar Veronica Campbell. Saman med tre nye lagveninner syrgde ho elles for at USA forsvarte VM-tittelen på den korte stafetten. Williams vart under London-OL 2012 tildelt OL-gull i 4 x 100 m stafett for sin innsats i kvalifiseringa, men deltok ikkje på laget som sette verdsrekord i finalen.

### Bobslede
Saman med Elana Meyers tok Williams sølvmedaljen i toarbob for kvinner under dei olympiske vinterleikane i Sotsji i februar 2014. Med tida 3.50,71 enda dei 0,10 sekund bakom gullvinnarane frå Canada.

### Medaljar og plasseringar i internasjonale meisterskap
*VM 2003 i Paris:  Sølv i 4 x 100 m stafett
*OL 2004 i Aten: Sølvmedalje på 100 m – 10,96, bakom Julija Nesjtsjarenka (10,93)
*VM 2005 i Helsinki: Gull på 100 m – 10,93, framom Veronica Campbell (10,95). Gull i 4 x 100 m stafett
*VM 2007 i Osaka: Sølv på 100 m – 11,01, bakom Veronica Campbell (11,01). Gull i 4 x 100 m stafett
*OL 2008 i Beijing: Nr 4 på 100 m – 11,03
*VM 2009 i Berlin: Nr 5 på 100 m – 11,01
*OL 2012 i London: Gull i 4 x 100 m stafett
*Vinter-OL 2014 i Sotsji: Sølvmedalje i toarbob

## Kjelder

**Denne artikkelen bygger på «[[:en:Lauryn Williams|Lauryn Williams]]» frå ,  den 13. juli 2018.*
Tsentralnyj

**Tsentralnyj** (russisk  Центральный) er ein byliknande busetnad i Nizjegorod oblast i Russland. Byen har om lag 1&nbsp;500 innbyggarar.

## Kjelder

## Bakgrunnsstoff
Roaming

**Gjesting** eller **roaming** (frå engelsk *roaming*, 'vandring') er eit uttrykk som tyder at ein brukar av mobiltelefon med kundetilhøve til eit spesifikt mobilnett («heimenett») kan nytta eit anna mobilnett (det vitja nettet), utanfor heimenettets geografiske dekningsområde, for å få tilgjenge til mobiltenester, det vil seia å ringa ut, motta samtalar, senda og motta SMS/MMS og bruka datatenester. Høve for gjesting kan vera kommersielt framforhandla, eller pålagt av telestyresmaktene, i Noreg er dette Nasjonal kommunikasjonsstyresmakt.

Ein skil mellom internasjonal gjesting og nasjonal gjesting. Internasjonal gjesting kallar at det vitja nettet og hjemmenettet er i to ulike land. Internasjonal gjesting er svært utbreidd, og tyder at ein mobilkunde som reiser utanlands, får bruka mobilnettet til ein mobiloperatør i landet eller landa vedkomande vitjar. Det skjer ved at operatøren gjev roamingadgang til mobilkunden sin eigen mobiltilbyder. Slike avtaler er ofte gjensidige. Telenor og Telia har avtaler om gjesting i dei fleste land på kloden, Telenor i praksis i alle vesentlege land sett bort frå Mauritania. Nasjonal gjesting tyder at ein mobiltilbyder får bruka mobilnettet til ein annan operatør til sin trafikk, men utan å måtta innplassera basestasjonar eller anna utstyr i dette netta. I Noreg er berre Telenor pålagt å gje nasjonal gjesting til andre operatørar når desse har bygd mobilnett som dekker minst 30% av folkesetnaden, men samstundes ikkje har nasjonal dekning. I oktober 2007 vart Telenor pålagt av Post- og teletilsynet å gje den nye mobiloperatøren Network Norway nasjonal gjesting, nokon operatøren òg hadde framforhandla hos NetCom. 

## EU og gjesting
I oktober 2007 lanserte Europakommisjonen eit roamingdirektiv som vil redusera og samordna roaming-prisane i heile Europa. I november 2007 målbar Kommisjonen samstundes eit direktiv om revisjon av telereguleringen, der det vert foreslege å droppa den nasjonale reguleringen og pålegga om innanlands gjesting dersom konkurransen fungerer godt i det aktuelle marknader. Kommisjonen har frå 2007 òg arbeidde med eit forslag om å regulera prisane på internasjonal roaming med data – *dataroaming.* I 2013 fremja EU-kommissær Neelie Kroes eit forslag om å fjerna alle roamingutgifter.

I april 2017 vart det klårt at mobilbrukarar skal kunna ringa, teksta, surfa på mobilen i heile EU utan å måtta betala noko ekstra frå 15. juni same år. Vedtaket gjeld òg EØS-land.

## Referansar


**Denne artikkelen bygger på «[[:nb:Roaming|Roaming]]» frå ,  den 13. juli 2018.*  
 
## Bakgrunnsstoff

* Post- og teletilsynet om regulering av nasjonal roaming i mobilnett (Marknad 15)
* EU-kommisjonen – oversynsside om internasjonal roaming.
* Døme på avtaleverk frå Jara.no
* Lovdata, Ekomforskriften
* Lovdata, Offentleg nett-forskriften
Mobilnett

Eit **mobilnett** eller mobilnettverk er eit radionettverk beståande av fleire radiomaster eller basestasjonar fordelt utover eit landområde. Kvar mast dekkjer eit gjeve område, og for å unngå interferens med eventuelle nabomaster, brukar kvar av desse eit eige sett med frekvensar. Dei ulike basestasjonane er kopla saman i eit nettverk, noko som lèt ei stor mengd terminalar (til dømes mobiltelefonar) kommunisera med kvarandre på tvers av basestasjonane. Ei gruppe basestasjonar i eit område vert kalla ei celle, sidan terminalane (mobiltelefonane) i cella får oppkall frå alle mastene i cella, og systemet vel den beste basestasjonen å setja opp samtalen gjennom nettverket. Mobiltelefonen gjev melding til heimesentralen når den flyttar seg frå ei celle til ein annan. Denne cellestrukturen er årsaka til at mobiltelefonen vert kalla «cell phone» på engelsk. 

I Noreg har vi pr. 1. oktober 2012 fire selskap som har sina eigne kommersielle mobilnettverk. Desse selskapa er Telenor, Telia, Mobile Norway og Ice.net. Det finst i dag betydeleg fleire tilbydere av mobiltenester i Noreg (mobiloperatørar), men desse nyttar seg av eitt eller fleire av desse fire mobilnetta.

I dei ulike mobilnettverka vert nytta ulike teknologiar for å gjera muleg kommunikasjon mellom ulike einingar. Telenor, Telia og Mobile Norway nyttar seg av GSM (2G), UMTS (3G), HSDPA (populært kalla 3,5G) og LTE (LTE er òg kalla "4G" sjølv om LTE pr. definisjon ikkje kvalifiserer til denne nemninga), over radiofrekvensområda 900, 1800 og 2100 MHz. Ice.net (Ice Noreg AS) opererer med teknologien 3G CDMA2000 over frekvensar i 450 MHz-området. I tillegg vedtok regjeringa 12. september 2009 at frekvensane i 800 MHz-bandet (som vart frigjort ved overgangen til digitalt fjernsyn) skal verta til nytta mobilt breiband. Nasjonal kommunikasjonsstyresmakt har ansvaret med å auksjonera ut desse frekvensane.

Det er verd å merka seg at det som forbrukere kan oppleva som eitt enkelt mobilnettverk, i praksis kan vera fleire ulike teknologiar som kommuniserer saman over ulike frekvensar. Dette er òg årsaka til at ulike teknologiar (til dømes GSM og UMTS) ofte har ulik dekning i same område. I Noreg ligg til dømes UMTS i frekvensområdet rundt 2100 MHz, som gjev dårlegare inntrenging gjennom vegger enn ein oppnår med GSM i 900 MHz og NMT i 450 MHz. Ein generell regel når det gjeld radiofrekvensar er at jo lågare frekvensar, desto lågare datakapasitet, men samstundes lengre rekkjevidd. Høgare frekvensar gjev betre refleksjon av radiobølgjene, medan lågare frekvensar kan krumma, eller bøya radiobølgjene såg dei lettare passarane mindre hindringer.

## Kjelder

**Denne artikkelen bygger på «[[:nb:Mobilnett|Mobilnett]]» frå ,  den 13. juli 2018.*
Network Norway

**Network Norway** var eit norsk mobiltelefoniselskap som åtte 50 % av den norske mobilnettoperatøren Mobile Norway.

Network Norway vart starta i 2005 med Ingvild Myhre som administrerande direktør, og Tommy Norum som dekningssjef. Selskapet voks blant anna gjennom oppkjøp av mobilselskapa One Call og MyCall. I 2009 vart Myhre etterfølgd av Arild Hustad.

I 2013 vart selskapet slått saman med Tele2 Noreg. Administrerande direktør i det underlagde Network Norway vart Hanne Løvstad, som før 2013 var leiar for det Network Norway-åtte mobilselskapet Lebara.

I 2014 vart Network Norway/Tele2 kjøpt opp av svensk-finske TeliaSonera, eigaren av NetCom. Privatabonnement til Tele2, OneCall og MyCall (tidlegare Lebara) skifta samstundes frå Telenor-dekning til NetCom-dekning.

I mars 2015 vart Network Norway kjøpt opp av Ice.

## Mobile Norway
Den andre halvdelen av Mobile Norway eig svenske Tele2. I 2006 fekk Mobile Norway den tredje lisensen i Noreg til å driva eit GSM-mobilnett ved sida av Telenor og NetCom. Mobile Norway starta utbygginga av sit GSM-900 nettverk i 2007, og planla etter kvart å dekka  heile landet. I 2008 fekk det òg ein UMTS-lisens.

## Kjelder


**Denne artikkelen bygger på «[[:nb:Network Norway|Network Norway]]» frå ,  den 13. juli 2018.*  

## Bakgrunnsstoff
*
* Ices heimeside
* Mobile Norway (arkivert heimeside)
Adolf Salbubæk

**Martin Adolf Salbubæk** () var ein norsk småbrukar og politikar frå Hasselvika i Rissa. Stortingsmann 1934-45 for Arbeidarpartiet.

Salbubæk var heile ungdomstida fiskar og jordbruksarbeidar heime hos foreldra. Han tok over småbruket Salbubekken i Fevåg i Stjørna etter dei, dyrka opp 50 dekar jord og bygde nye hus. Ved sida av småbruket dreiv han sildefiske og tok seg jobbar i fiskerinæringa.

Salbubæk melde seg inn i det Det norske Arbeidarparti i 1910. Gjennom mange år var han ein mykje aktiv organisasjonsbyggjar, stod såleis bak stiftinga av fleire lokale partilag i Trøndelag. Då Arbeidarpartiet vart splitta i 1923 støtta store delar av medlemsmassen i Trøndelag Komintern-linja. Desse var då med å danne Norges Kommunistiske Parti, mellom dei Salbubæk som var medlem i NKP eit par år før han melde seg inn att i DnA.

Frå 1922 til 1937 var Salbubæk heradsstyremedlem i Stjørna. Han hadde elles fleire andre kommunale verv. Hausten 1933 vart han vald inn på Stortinget som representant for Arbeidarpartiet og Sør-Trøndelag fylke. Tre år seinare vart han attvald og møtte på Stortinget til 1945. I begge valperiodane var han medlem i Sjøfarts- og fiskerikomiteen.

Under andre verdskrigen vart Salbubæk arrestert av den tyske okkupasjonsmakta og send til fangenskap i Tyskland. Han døydde «som følge av behandling i tysklandsfangenskap».

## Kjelder
* 

## Notar
Sigurd Mathiesen

**Sigurd Mathiesen** () var ein norsk forfattar frå Langesund. Han skreiv stemningsfulle verk med grunndrag frå nyromantikken, gjerne kring figurar med «spente sinn».  

Mathiesen debuterte i 1903 med novellesamlinga *Unge sjæle* og romanen *Hide Unas*. Seinare kom mellom andre *Nag* (1906), *Augustnætter* (1907), *Hjemlig jord* (1908), *Den evige krig* (1921), novellesamlinga *Lykkens vang* (1924) og dagbokromanen *Johannes Veum* (1927). Dessutan gav han ut skodespelet *Satan som seirer* (1910) og diktsamlinga *Gjennem aarene* (1917).

Under psevdonymet Leo Lønn gav Matiesen ut dei kulturhistoriske romanane *Dengang – I den gamle kjøbmandsgaard* og *I den gamle kjøbmandsgaard* i 1933-34, og *En ny tid*, den siste i 1950 under eige namn. 

Mathiesen var gift med forfattaren Anna Munch.
## Verk
Sigurd Mathiesen gav totalt ut seksten bøker som inneheldt noveller, romaner, dikt og skodespel. 

* *Unge sjæle: Syv fortællinger* (1903)
* *Hide Unas* (1903)
* *Nag* (1906)
* *Augustnætter: En kvindes optegnelser* (1906)
* *Hjemlig jord: Fortællinger* (1908)
* *Satan som seirer: [[Drama]] i fem akter* (1910)
* *Under korsets tegn* (1913)
* *Det urolige hus* (1914)
* *Gjenom aarene: Vers* (1917)
* *Francis Rose: Barndom og ungdom* (1918)
* *Den evige krig* (1921)
* *Lykkens vang: Fortællinger* (1924)
* *Johannes Veum* (1927)
* *Dengang: I den gamle kjøbmandsgaard* (Første band i ein romantrilogi om Larvik i perioden 1848&ndash;1884. Skrive under psevdonymet «Leo Lønn» 1933)
* *I den gamle kjøbmandsgaard* (Andre bind band i ein romantrilogi om Larvik i perioden 1848&ndash;1884. Skrive under psevdonymet «Leo Lønn» 1934)
* *En ny tid* (band i ein romantrilogi om Larvik i perioden 1848&ndash;1884. Skrive under psevdonymet «Leo Lønn» 1950)
* *Mitt liv* (Sjølvbiografisk avisartikkel 1951)

I 1999 blei *Unge sjeler og andre noveller*  gjenutgjeven på Aschehoug forlag av Knut Brynhildsvoll. Boka blei også omsett til tysk og russisk.

I 2008 var det femti år sidan Sigurd Mathisen døydde. Aschehoug forlag lanserte i dette høvet  Brynhildsvoll si 300 sider lange store studie om Mathiesens debutverk *Unge sjæle: Syv fortællinger*, med tittelen *Sigurd Mathiesen. Norges bortglemte laurbærblad*. Same året gav plateselskapet Grappa i samarbeid med Køppen forlag ut ei lydbok i serien *Mørkets mestere*, der forfattaren Hans Herbjørnsrud las to av Sigurd Mathiesen sine noveller, «Blodtirsdagen» og «Den sorte uke». Denne utgjevinga blei kåra til «Årets lydbok» av Fredrik Wandrup i Dagbladet 24.12.2008.

## Kjelder

*Sigurd Mathiesen i Store norske leksikon
Otto Thott Fritzner Müller

**Otto Thott Fritzner Müller** () var ein norsk skulemann og politikar frå Trondheim, busett i Halden. Han representerte partiet Høgre på Stortinget i åra 1919-24.

Müller var son til ein skulemann og tok sjølv den same yrkesvegen. Fram til 1892 hadde han ymse lærarpostar, mellom anna i Drammen og heimbyen Trondheim. Frå 1892 til 1935 var han tilsett ved Fredrikshald off. skole, både som klasselærar, adjunkt, overlærar og til sist rektor i elleve år. 1912-18 var han også revisor i Halden Sparebank.

I tida 1910-25 var Müller bystyremedlem i Halden, ordførar 1914-16. Han var elles medlem i fattigstyret og i likningsnemnda i kommunen. Dessutan var han styreformann 1917-23 for Fredrikshalds teater. Hausten 1918 vart Høgre-mannen Müller vald til å representere einmannskrinsen Fredrikshald på Stortinget 1919–21. Tre år seinare vart han attvald til ein ny treårsperiode, då som ein av fire representantar frå dei fem kjøpstadene i Østfold fylke, framleis for partiet Høgre. Begge tingperiodane var han med i Kyrkje- og skulekomiteen, formann i den fyrste treårsbolken.

## Kjelder
*Stortingsbiografi
Tony Hymas

**Anthony James Keith «Tony» Hymas** () er ein engelsk klaverspelar og komponist.

Hymas byrja som korsongar i Exeter Cathedral, og då han var ferdig med skulen tok han pianotimar hos Harold Rubens ved Royal Academy of Music. Som pianist for Ballet Rambert skreiv Hymas musikken for Glen Tetley sin *Rag Dances* i løpet av åtte dagar. Då han slutta hos Rambeert, byrja Hymas å spele som studiomusikar i London i 1970-åra. 

Han spelte i lag med Jack Bruce i Jack Bruce Band mellom 1976 og 1978. Hymas vart så ein av musikarane til Jeff Beck, og spelte på den første plata med han i 1980 på albumet *[[There & Back av Jeff Beck|There & Back]]*. I løpet av åra har han skrive mange melodiar for Beck, inkludert «Angel Footsteps» og «Brush with the Blues». I 1980 henta Hymas og eit anna medlem i bandet til Beck, Simon Philips den skotske songaren Jim Diamond og i lag skipa dei Ph.D., som fekk ein hit i Storbritannia med songen «I Won't Let You Down» i 1982. Gruppa vart oppløyst i 1983 då dei neste singlane deira selde dårleg, og Diamond gjekk attende til ein solokarriere. Hymas fortsette å samarbeide med Diamond på soloprosjekta hans, og duoen gav ut eit tredje Ph.D.-album i 2009 kalla *Three*, og var aktive fram til Diamond døydde i 2015. 

## Kjelder

**Denne artikkelen bygger på «[[:en:Tony Hymas|Tony Hymas]]» frå ,  den 14. juli 2018.* 
*** oppgav desse kjeldene:*


## Bakgrunnsstoff
* https://twitter.com/tonyhymasmusic
Flash av Jeff Beck

***Flash*** er eit studioalbum av gitaristen Jeff Beck, gjeve ut i juli 1985 på Epic Records. Albumet nådde 39. plassen på den amerikanske ''Billboard'' 200-lista og gjekk inn på topp 60 i fire andre land. To singlar gjekk òg inn på listene. Den førte var eit samarbeid med songaren Rod Stewart (som hadde sunge i Jeff Beck Group) på ein versjon av «People Get Ready» av The Impressions. Denne nådde femteplassen på *Billboard*'s Mainstream Rock og 48. plassen på Hot 100, og topp 40 i fire andre land. Den andre singelen, «Gets Us All in the End», nådde 20. plassen på Mainstream Rock-lista. Den instrumentale «Escape» vann Grammyprisen for besste rockeinstrumental i 1986, den første av mange Grammyprisar Beck har fått i denne klassen. 

## Oversyn
Albumet er unikt i Beck-samanhengen fordi det hovudsakleg består av vokale songar, utanom dei to instrumentalane «Escape» og «You Know, We Know» (høvesvis kvar skriven av dei langvarige samarbeidspartnarane Jan Hammer og Tony Hymas). Albumet vart spelt inn med då moderne 80-talsproduksjon og vart rekna som eit popalbum. Det vart produsert av Nile Rodgers. Beck song til og med på «Get Workin'» og «Night After Night», etter Rodgers insisterte. På «Ambitious» og «People Get Ready» spelte Beck på ein Jackson Soloist-gitar, i staden for den vanlege Fender Stratocaster-gitaren sin. Trass i at albumet vart ein suksess, har Beck sidan uttrykt misnøye med albumet og kalla det ein «plateselskapstabbe» og «ei trist tid» for han.

CD-utgåva av *Flash* inneheld to bonusspor, «Nighthawks» og «Back on the Streets», som begge opphavleg vart gjevne ut som B-sider. Ein annan song frå innspelinga av albumet, «Wild Thing» (ein song av The Troggs), kom berre ut på ein promosingel og aldri på albumet, men kom sidan ut på samlealbumet *[[Beckology]]* i 1991.

## Innhald

## Medverkande

*Jeff Beck – solovokal (spor 6, 8), gitar, produksjon (spor 3, 4, 9, 11)
*Jimmy Hall – solovokal (spor 1, 2, 5, 7, 10), bakgrunn vokal
*Rod Stewart – solovokal (spor 4)
*Karen Lawrence – solovokal (spor 11)
*Jan Hammer – Fairlight CMI (spor 3)
*Tony Hymas – klaverinstrument (spor 9), produksjon (spor 9)
*Duane Hitchings – klaverinstrument
*Robert Sabino – klaverinstrument
*Carmine Appice – trommer
*Jay Burnett – trommer
*Jimmy Bralower – trommer
*Barry DeSouza – trommer
*Tony «Thunder» Smith – trommer
*Doug Wimbish – bass
*Tina B – korvokal
*Curtis King – korvokal
*David Simms – korvokal
*Frank Simms – korvokal
*George Simms – korvokal
*David Spinner – korvokal

;Teknisk
*David Charles – lydteknikar
*Jason Corsaro – lydteknikar
*Eddie DeLena – lydteknikar
*Rob Eaton – lydteknikar
*Chris Lord-Alge – lydteknikar
*Tom Lord-Alge – lydteknikar
*Eric Mohler – lydteknikar
*Tony Tavener – lydteknikar
*Nigel Walker – lydteknikar
*Andy Wallace – lydteknikar
*Nile Rodgers – produksjon (spor 1, 3, 5, 6, 8, 10)
*Arthur Baker – produksjon (spor 2, 7)

## Salslister
### Album

### Singlar

## Kjelder

**Denne artikkelen bygger på «[[:en:Flash (Jeff Beck album)|Flash (Jeff Beck album)]]» frå ,  den 14. juli 2018.* 
*** oppgav desse kjeldene:*
Gets Us All in the End

«**Gets Us All in the End**» er ein song av gitaristen Jeff Beck, gjeven ut i 1985 på Epic Records. Songen er det andre sporet på albumet *[[Flash av Jeff Beck|Flash]]*, og nådde 20. plassen på den amerikanske ''Billboard'' Mainstream Rock-lista.

## Kjelder

**Denne artikkelen bygger på «[[:en:Gets Us All in the End|Gets Us All in the End]]» frå ,  den 14. juli 2018.* 
*** oppgav desse kjeldene:*
Gmunden

**Gmunden** er ein by og ein kommune i distriktet med same namn i forbundslandet Oberösterreich i Austerrike. Kommunen har ei flatevidd på 63,6 km² og i kring 13&nbsp;300 ibuarar. Byen Gmunden ligg 425 meter over havet, på nordbreidda av innsjøen Traunsee.

Gmunden fekk byprivelegiar i 1278 og er særleg kjend som opphavsstaden for gmundner-keramikken med sin karakteristiske lysgrøne flammefarge.

## Kjelder

**Denne artikkelen bygger på «[[:de:Gmunden|Gmunden]]» frå ,  den 14. juli 2018.*
Gullregn

**Gullregn** (*Laburnum anagyroides*) er lauvfellande tre eller busk som vert dyrka som prydplante og som forvillar seg nokre stadar ut i skogen i Noreg. 

Gullregn er svært giftig og kan medføre død.

## Kjelder

**Denne artikkelen bygger på «[[:nb:Gullregn|Gullregn]]» frå ,  den 15. juli 2018.*  
 

## Referansar
Vorchdorf

Vorchdorf er ein kommune (Marktgemeinde) i Distriktet Gmunden i forbundslandet Oberösterreich i Austerrike. Kommunen har ei flatevidd på 47,8 km² og i kring 6&nbsp;500 ibuarar. Landsbyen Vorchdorf med sine om lag 2&nbsp;800 ibuarar ligg 414 meter over havet, 15 km nord for Gmunden. Folket elles bur i 26 mindre landsbyar, grender og gardar.

Heile 72% av landarealet vert nytta til landbruk, medan 17% er skogdekt.

## Kjelder

**Denne artikkelen bygger på «[[:de:Vorchdorf|Vorchdorf]]» frå ,  den 14. juli 2018.*
Fisken tunge

**Tunge, tungeflyndre, sjøtunge** eller **skosole** (*Solea solea*) er ein flyndrefisk  i tungefamilien.
Fisken kan verta opptil 20 år gammal, 70 cm lang, og vega 4 kg.

Tunga vert rekna som ein velsmakande flyndrefisk. 

Han er utbreidd langs kysten av Atlanterhavet, frå Senegal opp til Trondheimsfjorden i nord. I tillegg finst han i mesteparten av Middelhavet og langs kysten av Sør-Afrika. Om vinteren trekkjer han seg tilbake til dei noko varmare vatna i sør i Nordsjøen.

Dei små auga sit tett saman på den høgre sida til fisken. Dette gjer at han kan liggja halvveges nedgraven i sanden medan han ventar på at eit potensielt bytte skal koma forbi.
I likskap med andre flyndrer har sjøtunga vanleg fiskeform som ung, men går tidleg gjennom ein metamorfose der det eine auget flyttar seg. Dette skjer når fisken er ca. ein centimeter stor.

## Kjelder

## Litteratur

* Torsvik, Mortensen, Nedreaas (red.) Fiskeribiologi ISBN 82-529-1720-8